Diari Oficial de la Generalitat Valenciana


Sumari del DOGV 5044, del 07-07-2005 (2005/7921)

Informació pública del Programa d'Actuació Integrada de la Unitat d'Execució núm. 1 del Sector Alcassar del Poble Nou de Benitatxell.
-------------------------------------------------------------------------------------------------------------------------------------

### Dades del document

Número de DOGV
:   5044

Data del DOGV
:   07-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7921


Organisme emissor
:   Notaria de Luis Aparicio Marbán

Tipus de document
:   Anunci

Informació pública del Programa d'Actuació Integrada de la Unitat d'Execució núm. 1 del Sector Alcassar del Poble Nou de Benitatxell. [2005/X7921]
  
Luis Aparicio Marbán, notari del Col·legi de València, districte de Dénia, amb residència a Xàbia, dóna fe:
  
Que les mercantils Mercadota, SA, amb domicili social al carrer València núm. 5, de Tavernes Blanques (València) i CIF A-46/103834; i Nouben, SL, amb domicili social al carrer Major núm. 30 del Poble Nou de Benitatxell (Alacant) i CIF B-03366697, actuant ambdós societats solidàriament com a agent urbanitzador, m'han requerit per a la protocol·lització de la memòria del programa, homologació sectorial complementària, pla parcial, projecte de construcció d'una rotonda en la carretera CV-737, estudi d'impacte ambiental, document de síntesi de l'estudi d'impacte ambiental, projecte d'urbanització, estudi de seguretat i salut i projecte de reparcel·lació de la unitat d'execució núm. 1 del Sector Alcassar del Poble Nou de Benitatxell, conforme a les especificacions del Programa d'Actuació Integrada que servix de base per a la seua adjudicació, d'acord amb el procediment de l'article 48 de la llei 6/1994, de 15 de novembre, de la Generalitat Valenciana Reguladora de l'Activitat Urbanística.
  
I per mitjà d'este edicte, es fa constar:
  
1. L'objecte i característiques essencials de la Iniciativa Tècnica.
  
Programa d'Actuació Integrada de la Unitat d'Execució núm. 1 (d'una superfície bruta de 26.590 m2.), del Sector Alcassar (d'una superfície bruta de 64.544 m2.), acompanyat dels corresponents documents d'Homologació i Pla Parcial del Sector Alcassar, Projecte de construcció d'una rotonda en la carretera CV-737, Estudi d'Impacte Ambiental, Document de síntesi de l'Estudi d'Impacte Ambiental, Projecte d'Urbanització, Estudi de Seguretat i Salut i Projecte de Reparcel·lació de la Unitat d'Execució núm.1 del Sector Alcassar, a fi de definir les característiques bàsiques i la realització de les obres d'urbanització de la dita Unitat.
  
2. La Notaria on estan depositats els documents està situada al carrer Historiador Chabàs núm. 1-1é, de Xàbia (Alacant).
  
3. L'exemplar depositat en l'Ajuntament del Poble Nou de Benitatxell, siti al carrer Major núm. 5, s'identifica com: programa d'actuació integrada de la unitat d'execució 1 del sector Alcassar.
  
4. L'advertència que dins del termini de vint dies, comptats des de la publicació de l'últim anunci, qualsevol persona podrà comparéixer en la dita Notaria per a obtindre còpia de l'acta o l'exhibició d'aquesta.
  
5. La possibilitat de consultar en l'Ajuntament del Poble Nou de Benitatxell, les actuacions derivades de la documentació depositada, així com la de presentar davant aquest, per a la seua incorporació a aquella, tant al·legacions com alternatives tècniques que pretenguen competir amb l'exposada al públic, així com, en el seu moment, proposicions jurídiques i econòmiques per a la seua execució.
  
6. Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
7. Estos terminis quedaran prorrogats, per vint dies addicionals, si durant els deu primers dies d'informació pública, alguna persona es comprometera de presentar una alternativa tècnica substancialment diferent de la inicial i en prestara caució per un import no inferior a l'1% del cost previst de les obres d'urbanització.
  
L'acte d'obertura de pliques tindrà lloc en la següent data hàbil a la conclusió del termini per a presentar-les.
  
I perquè tinga els efectes oportuns, lliure el present edicte.